**REFERAT FRA STYREMØTE 11-2022**

**I NORSK IRSKSETTERKLUBB**

Dato: 30.november 2022

Tid/sted: kl. 19.30-22.00, Teams møte.

Tilstede: Ole Pinderup (leder), Lene Moen (nestleder), Micael Wendell (utstilling), Stein Nilsen (jakt-og trening), Geir Pedersen (økonomi) og Frode Døsvik og (avlsrådsleder/vara). Thomas Rooka-Aardal deltar første 20 minutter.

Fravær: Eirik F. Lohne (2.vara).

Referent: Vigdis Ingebrigtsen.

*Vi behandler sak 06-11-22 først.*

**Sak 01-11-22: Innkalling og dagsorden**

*Vedtak: Godkjent.*

**Sak 02-11-22: Avl**

Innkomne saker:

* NKK sin saksbehandling av anke på HD resultat; *AR leder tar dette videre på neste RU møte. Samt gir svar til spørsmålsstiller.*
* Spørsmål fra medlem; Følger NISK utviklingen innenfor HD for IS og eventuelt sammenligner med utviklingen i andre sammenlignbare raser? *AR følger nøye med, ved forrige undersøkelsen var den på 20,1%. Denne informasjon finnes på NKK sin hjemmeside. AR leder svarer.*

Endre anbefalt valpepris?

Diskusjon om å endre anbefalt valpepris; AR har tatt en vurdering og gitt en anbefaling til styret.

*Vedtak: Styret ønsker å følge markedspris og justerer anbefalt valpepris opp til kr. 20.000, - fra 01.01.2023.*

Referat fra AR møte 22.11.

Gjennomgått referat. Avlsrådet ønsker å ha fokus på følgende saker fremover; RAS 2024 som må godkjennes på RS 2023, den nye hundeloven og avlskriterier.

AR skal ha møte ca. hver 3 måned der det ene er fysisk hvert år. Styret setter dette opp på budsjett for 2023. AR ønsker å samarbeide med en fast veterinær, noe styret er positiv til.

**Sak 03-11-22: Post til styret**

13.11. FKF: Informasjon om brev sendt skatteetaten om anmodning av ny vurdering av MVA plikt på jaktprøver og utstilling.

17.11.NKK: Informasjon om møte med Mattilsynet ang. utkast til ny forskrift for avl.

20.11.Avd.4: Spørsmål til styret ang arbeidet med omorganiseringen; *Det blir digitalt medlemsmøte med avdelingen 07.12. MW og EFL deltar fra styret.*

Innkommen post er tatt til etterretning, besvart og evt. videresendt.

**Sak 04-11-22: Oppfølging av tidligere saker**

|  |  |  |  |
| --- | --- | --- | --- |
| Sak nr. | Sak | Informasjon | Status |
| Sak 07-09-22 | NM skog 2023 | Søknad er sendt, inkl. Kongepokalen.Avd. 4 er teknisk arrangør. Prøvekomite ok.Vi begynner å jobbe med sponsorer og premier. | Ok.Alle.Oslo VVS sponser med kr. 10.000, - Andre forespørsler sendt.Seleverkstedet ønsker å bidra med premier. Tilbud fra Fjellpulken. |
| Sak 08-09-22 | Trippelprøven 2023 | Søknad er sendt. Prøvekomite ok. | Ok. |

**Sak 05-11-22: Status varslingssak**

*Det er kommet til en enighet, saken er løst og avsluttet.*

**Sak 06-11-22: Arbeidet med omorganiseringen av NISK sin organisasjonsmodell**

Det gjenstår noen små detaljer før forslaget kan sendes ut til avdelingene for gjennomlesning og forberedelse til møte 7. januar.

Thomas Rooka-Aardal deltok på deler av denne saken for å komme med forslag på løsning av digitalt møte og stemmegivning; *Teams polls er den beste og rimeligste løsning. Her har vi mange ulike funksjoner som dekker våre behov.*

Micael: Endelig forslag til nye lover tilpasset forslaget.

Geir: Gjennomgang av NKK og FKF sine lover i forhold til vårt nye forslag.

Vedtak:

*VI setter sammen endringer og tilpasninger i det nye lovforslaget og sender ut på høring i styret.*

*Det er kommet flere ønsker om at møtet avholdes digitalt på grunn av transport tilbud, tid og høye reiseutgifter. Møtet omgjøres til et digitalt møte der kun noen fra styret møtes fysisk og administrer. OP sender ut informasjon om endringen til avdelinger/DR.*

*I den første invitasjonen er det brukt en uheldig ordlyd der ordet «skal» er brukt. Viktig å presisere at dette er kun en prosess der et vedtak ikke er besluttet. OP sender ut en beklagelse til avdelinger/DR.*

**Sak 07-11-22: FKF informasjonsmøte angående lavlandsprøver**

FKF avholdt et informasjonsmøte 24.11. OP deltok for NISK.

FKF har satt opp et budsjett på kr. 750.000, - til utarbeidelse av rapporter, og kr. 250.000, - på advokatutgifter. Et eventuelt restbeløp blir tilbakebetalt prosentvis til klubbene.

FKF ønsker ikke å fullføre rapporten hos Evenstad dersom begge de første rapportene fra Mattilsynet og Miljødirektoratet er negativ. Dette til tross for at rapporten hos Evenstad vil gi mer fakta og er grundigere.

Rapporten fra Mattilsynet (VKM) er ferdig, og er tydelig på at utsetting av fasan og rapphøns skal stoppes.

**Sak 08-11-22: Revisjon av jaktprøvereglementet**

1. Forslag til regelendringer kan framsettes av FKFs medlemsklubber, FKFs styre og DU innen de tidsfrister DU setter.
2. Forslagene sendes til DU som systematiserer forslagene og sender disse ut på høring blant FKFs medlemsklubber. Klubbene svarer på de enkelte forslag 1. Enig i forslaget, eller 2. Uenig i forslaget.
3. DU samler høringssvarene. Endringsforslagene med flertallsinnstillingene legges fram for Fuglehundtinget via FKFs styre.
4. Fuglehundtinget stemmer over endringsforslagene.
5. DU innarbeider de vedtatte endringsforslagene i jaktprøveregelverket. Dette sendes FKFs styre som legger de av Fuglehundtingets vedtatte regelverksendringer fram for rette instans i NKK.

*Arbeidet er nå kommet til punkt 2, styret avholdt et eget møte 23.11. for gjennomgåing. Svaret sendes inn.*

**Sak 09-11-22: 110 års Jubileumsbok**

I 2027 er NISK 110 år og ønsker i den forbindelse å gi ut en jubileumsbok/årbok. Forespurt forfatter er positiv, men ønsker at vi setter opp en synopsis.

Vedtak:

*LM ansvarlig. Alle i styret sender ideer innen 31.12., LM setter deretter opp hovedtrekkene for innhold og oversender forespurt forfatter for endelig svar.*

*Videre må det settes opp et budsjett.*

**Eventuelt:**

* 100-års jubileumsbøker; Vi har fortsatt 785 bøker stående på lager; *Det har tidligere vært sagt at avd.7 ønsker å motta overskuddslageret. OP forhører seg om det fortsatt er aktuelt.*
* Forespørsel om klubbjakke fra Canelana; *Vi har fått tilbud om ulljakken «Grimsbu jakt» med brodering av IS og logo. Vi bestiller en demojakke, og i tillegg en treningsvest.*
* Regnskapsprogrammet Ajour; Vi har fått tilbakemelding fra avdelingene at opplæring av nye kasserer ikke er optimal; *Vi vil arrangere web seminar etter årsmøtene i avdelingene.*

**Styremøte 2023:**

Lørdag 07.01.kl. 10.00 - møte med avdelinger/DR på Gardermoen.

Møtet blir kombinert fysisk og digitalt for styret, digitalt for representanter fra avdelingene/DR.